**Starlink** estas la varmarko de reto de komunikaj satelitoj por la tutmonda Interreto de SpaceX. Ĉi tiu reto estos kunmetita el ĉirkaŭ 12 000 satelitoj en malalta orbito kaj en tre malalta orbito kaj estas atendita ekfunkcii en 2020.

Prezento de **Starlink**-terminaloLa kompanio SpaceX efektivigis la projekton kun granda sekreto, kaj la detaloj pri ĝi estas sufiĉe provizoraj.

Estas atendite, ke estos du interkovritaj kaj sinkronigitaj konstelacioj kun malsamaj karakterizaĵoj: 7 518 aparatoj funkciantaj en V-bendo kaj 4 425 aparatoj funkciantaj en Ku kaj Ka-bendoj.

Karaterizaĵoj de la reto
------------------------

La satelitoj verŝajne estos malgrandaj kaj malpezaj (100 ĝis 500 kg) kaj la konstelacio havos pli ol 4 000 el tiuj satelitoj en orbito en alteco de 1100 km. La satelitoj estos konektitaj unu al la alia per lasera optika konekto kaj enfazaj antenoj en la Ka kaj Ku-bendoj.

La celo de la firmao estas povi amasprodukti satelitojn, tiel ke la produktadkostoj de ĉiu unuo estos multe pli malaltaj ol la produktadkostoj de la hodiaŭaj satelitoj.

La reto ne estas dezajnita por konkuri kun la reto Iridium, ĉar ĝi disponigas konekton de malgrandaj, porteblaj aparatoj, dum la reto Starlink estas dezajnita por ligi fiksajn staciojn uzante platfazajn antenojn kiuj sekvos la satelitojn.

La reto ne uzos la IP-protokolon, sed sian propran protokolon nomitan Starlink P2P.

Provsatelitoj
-------------

La du unuaj satelitoj se temas pri testado de la koncepto kaj teĥnologio de la retprovizanto estis nomitaj Microsat 1a kaj Microsat 1b. Ili estis planitaj por esti lanĉitaj en 2015, sed ilia lanĉo estis nuligita.

En 2018 oni anoncis, ke profitante la lanĉon de hispana satelito (satelito "Paz") estos lanĉitaj por la konstelacio du novaj provsatelitoj, origine nomitaj Microsat 2a kaj Microsat 2b kaj fine alinomitaj de Tintin A kaj Tintin B.

La du provsatelitoj estas en cirkla orbito 625 km super la Tero kun alta kliniĝo kiu estas atendita daŭri de 6 monatoj ĝis 1 jaro.

Malsamaj voĉoj identigis ĉi tiun projekton kun ĉeno de ĉirkaŭ 30 moviĝantaj lumoj viditaj de Barcelono aŭ Valencio la 5/3/2020.

Kiel kontraŭcenzurilo dum amasprotestoj
---------------------------------------

Referencoj
----------

1. ↑   "Elon Musk touts launch of ‘SpaceX Seattle’", *The Seattle Times*.
2. 1 2   SpaceX Wants to Launch 12,000 Satellites – Parabolic Arc (angle). Alirita 2018-02-14.
3. ↑   (2015-01-19) "How Elon Musk plans to get to Mars, via Seattle: What the SpaceX founder said at that private event", *GeekWire* (en).
4. ↑   "Elon Musk is about to launch the first of 11,925 proposed SpaceX internet satellites — more than all spacecraft that orbit Earth today", *Business Insider*.
5. 1 2 3  Center for the Advancement of Science In Space (CASIS).  ISSRDC 2015 - A Conversation with Elon Musk (2015-07-08). Alirita 2018-02-27.
6. ↑   "SpaceX chief Elon Musk has high hopes for Seattle office", *The Seattle Times*.
7. ↑  Musk, Elon.  Will be simpler than IPv6 and have tiny packet overhead. Definitely peer-to-peer. (angle) (2018-02-25). Alirita 2018-02-27.
8. ↑   MicroSat 2a, 2b. Alirita 2018-02-14.
9. ↑   "SpaceX to launch its satellite internet prototypes this weekend", *Engadget* (en).
10. ↑  Musk, Elon.  First two Starlink demo satellites, called Tintin A & B, deployed and communicating to Earth stationspic.twitter.com/TfI53wHEtz (angle) (7:56 AM - 22 Feb 2018). Alirita 2018-02-27.
11. ↑   "How SpaceX Plans to Test Its Satellite Internet Service in 2016", *NBC News* (en).
12. ↑   ¿Hubo una lluvia de satélites Starlink sobre el cielo de Barcelona? (hispane) (2020-03-06). Alirita 2020-03-06.
13. ↑  TIME Receivers for Elon Musk’s Starlink Internet Are Being Smuggled Into Iran la 20-an de oktobro 2022

Eksteraj ligiloj
----------------

* Kategorio Starlink en la Vikimedia Komunejo (Multrimedaj datumoj)

* Oficiala retejo

Fonto
-----

*En tiu ĉi artikolo estas uzita traduko de teksto el la artikolo Starlink en la kataluna Vikipedio.*